понастоящем Erwinia amylovora е установен в общините Kėdainiai и Babtai (регион Kaunas). Мерките за ликвидиране на посочения вредител, предприети в две последователни години — 2012 и 2013 г. — са се оказали неефективни. Поради това общините Kėdainiai и Babtai (регион Kaunas) следва вече да не бъдат признати за част от защитената зона на Литва по отношение на Erwinia amylovora.
 (19)
 Някои части от територията на Словения бяха признати за защитена зона по отношение на Erwinia amylovora (Burr.) Winsl. et al. Словения предостави данни, според които понастоящем Erwinia amylovora е установен в общините Renče-Vogrsko (южно от магистрала H4) и Lendava. Мерките за ликвидиране на посочения вредител, предприети в две последователни години — 2012 и 2013 г. — са се оказали неефективни. Поради това общините Renče-Vogrsko (южно от магистрала H4) и Lendava следва вече да не бъдат признати за част от защитената зона на Словения по отношение на Erwinia amylovora.
 (20)
 Някои части от територията на Словакия бяха признати за защитена зона по отношение на Erwinia amylovora (Burr.) Winsl. et al. Словакия предостави данни, според които понастоящем Erwinia amylovora е установен в общините Čenkovce, Topoľníky и Trhová Hradská (област Dunajská Streda). Мерките за ликвидиране на посочения вредител, предприети в две последователни години — 2012 и 2013 г. — са се оказали неефективни. Поради това общините Čenkovce, Topoľníky и Trhová Hradská (област Dunajská Streda) следва вече да не бъдат признати за част от защитената зона на Словакия по отношение на Erwinia amylovora.
 (21)
 Обединеното кралство е поискало територията му да бъде призната като защитена зона по отношение на Ceratocystis platani (J.M. Walter) Engelbr. & T.C. Harr. Въз основа на извършените в периода 2010—2013 г. проверки Обединеното кралство предостави доказателства, че посочените вредители не са налице на територията му въпреки благоприятните условия за тяхното установяване там. Необходимо е обаче да бъдат извършени допълнителни проверки. Тези проверки следва да бъдат наблюдавани от експерти под ръководството на Комисията. Поради това Обединеното кралство следва да бъде признато за защитена зона по отношение на Ceratocystis platani само до 30 април 2016 г.
 (22)
 Обединеното кралство е поискало цялата му територия, включително остров Ман, да бъде призната за защитена зона по отношение на вредителя Cryphonectria parasitica (Murrill) Barr. Въз основа на извършените в периода 2006—2013 г. проверки Обединеното кралство предостави доказателства, че посоченият вредител не е налице на остров Ман въпреки благоприятните условия за неговото установяване там. Необходимо е обаче да бъдат извършени допълнителни проверки. Тези проверки следва да бъдат наблюдавани от експерти под ръководството на Комисията. Поради това защитената зона на Обединеното кралство по отношение на Cryphonectria parasitica следва да бъде призната по отношение на остров Ман само до 30 април 2016 г.
 (23)
 Някои части от територията на Гърция бяха признати за защитена зона по отношение на вируса Citrus tristeza. Гърция предостави информация, която показва, че вирусът Citrus tristeza вече е установен в регионална единица Chania. Мерките за ликвидиране на посочения вредител, предприети през 2013 г., са се оказали неефективни. Поради това регионална единица Chania следва вече да не бъде призната за част от защитената зона на